Eräälle
Pois heitä kaipuu mielestäis
 Ja murheet muikeat.
 Oi, kätke syvään syömmeissäis
 Nuo muistot haikeat.

 Hänt’ ällös varro elohon,
 Min Tuoni sulta vei.
 Ken täältä lähti lepohon,
 Ei saavu enään, ei.

 Vaan, näetse, vielä päällä maan
 On paljon ihanaa,
 Mi murheen saapi lauhtumaan
 Ja huolen huojentaa.

 Käy ilomiellä eteenpäin,
 Suo elää toivehen,
 Pyhinä muistot säilyttäin
 Tuon ajan mennehen.

–r.–r. [F. F. Brummer]

Lähde: Tampereen Sanomat 27.8.1888.

F. F. Brummer
Runot
Tampereen Sanomat
1888